**Referat fra generalforsamling 2025**

**Parkinsonforeningen Sjællands Østkreds**

**Lørdag den 8. marts kl. 11.00**

**Aktivitetscentret Solrød Center 85, 2680 Solrød Strand**

**Dagsorden**

1. Valg af dirigent.

Flemming Jensen blev foreslået og valgt. FJ takkede for valget.

Dirigenten konstaterede, at generalforsamlingen var lovligt varslet jf. vedtægterne, og dermed beslutningsdygtig.

2. Valg af referent og stemmetællere

Lars Klausen blev valgt til referent.

Gerold og Susan Meyerdierks blev valgt til stemmetællere.

3. Kredsformandens mundtlige beretning.

Kredsens formand Kristine Nielsen gennemgik sin årsberetning for 2024 . Den skriftlige beretning er medtaget i det seneste nummer af ParkinsonPosten.

Formanden kunne derudover berette, at kredsen deltager i hjerneugen i uge 11, idet Neurologisk afdeling på Roskilde Sygehus har spurgt kredsen, om kredsen ville bidrage med et indslag om Parkinson. Kredsen deltager med foldere, bannere samt ikke mindst et mindre dansehold.

4. Forelæggelse og godkendelse af det reviderede årsregnskab

Foreningens kasserer Ingolf Skafte fremlagde og gennemgik det reviderede regnskab.

Underskuddet på kr. 51.943 kan umiddelbart virke voldsomt, med bestyrelsen har aktivt arbejdet for, at en for stor kassebeholdning oparbejdet i ”Corona årene” skulle ud at arbejde til gavn for medlemmerne.

I relation til årets relative store underskud, gennemgik kassereren et uformelt budget, der viser et resultat for 2025 i bedre balance. Efter en kort debat med spørgsmål og svar blev regnskabet enstemmigt vedtaget.

Spørgsmål vedr. udgiftsposten ”administration i øvrigt” blev uddybet med, at den bl.a. dækker over et lille honorar til bestyrelsesmedlemmer og suppleanter samt bankgebyrer m.m.

5. Valg af bestyrelsesmedlemmer, suppleanter og revisorsuppleant:

*Valg af formand vælges for 2 år, på valg er:*

 Kristine Nielsen, genopstiller

Kristine blev genvalgt med akklamation.

*Bestyrelsesmedlemmer vælges for 2 år, på valg er:*

Ingolf Skafte, genopstiller

Bent Nielsen, genopstiller

Tine Saust, genopstiller

Alle 3 blev genvalgt med akklamation

*Suppleanter til bestyrelsen vælges for 1 år, på valg er:*

Lis Klausen, genopstiller ikke

Wanda Jensen, Solrød Strand genopstiller og blev valgt

Jette Lund, Greve opstiller og blev valgt

Bent Madsen, Roskilde opstiller og blev valgt

Dennis Skernby, Roskilde opstiller men blev ikke valgt

*Valg af revisor vælges for 2 år, på valg er:*

 Henriette Wrietsch, genopstiller, og blev genvalgt

*Valg af revisorsuppleant vælges for 1 år, på valg er*

 Inge Mathiasen genopstiller, og blev genvalgt

6. Indkomne forslag

Der var ikke indkommet nogen forslag.

7. Eventuelt

Der var ingen spørgsmål eller kommentarer under eventuelt.

Dirigenten takkede for god ro og orden og gav ordet videre til formanden, der afslutningsvis takkede dirigenten for vel udført arbejde.

Efter afslutningen af den formelle generalforsamling, fremlagde næstformand i hovedforeningen Berit Kjærgaard foreningens nye strategi, ”Aldrig alene med Parkinson” samt andre tiltag inden for bl.a. onlinemøder og formidling af viden om sygdommen. Mere information på www.parkinson.dk

Solrød den 8. marts 2025

Flemming Jensen, dirigent Lars Klausen, referent

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_